Emmanuelle 4
Emmanuelle 4, također prikazan i pod naslovom Emmanuelle IV, je francuski erotski film snimljen u režiji Francisa Leroia i Iris Letans i premijerno prikazan početkom 1984. godine. Predstavlja četvrti službeni nastavak serije erotskih filmova o Emmanuelle te prvi i jedini u kome je glavnu ulogu tumačila švedska manekenka Mia Nygren. Na samom početku se u istoj ulozi nakratko pojavljuje Sylvia Kristel, koja je bila glumila istu ulogu u prethodna tri nastavka. Radnja prikazuje kako je Sylvia/Emmanuelle umorna od stalnih susreta sa ljubavnikom Marcom (koga tumači Patrick Bauchau) te odlučuje plastičnim operacijama u potpunosti promijeniti izgled, te preuzevši identitet 20-godišnje djevica započeti novi život i tražiti erotske pustolovine u Brazilu.

Emmanuelle 4, napravljen sedam godina nakon Goodbye Emmanuelle, kojim se trebala dovršiti serija, je bio agresivno promoviran sa posebnim naglaskom na Nygren kao "novu Emmanuelle" čije su se erotske fotografije pojavljivale u brojnim časopisima za mušarce. Iako je izazvao određeno zanimanje, nije uspio ponoviti uspjeh svojih prethodnika, a Nygren je u sljedećem nastavku - Emmanuelle 5 - zamijenjena sa američkom glumicom Monique Gabrielle. Kasnije je Emmanuelle 4 stekao dodatno loš publicitet kada se ispostavilo da pojedine verzije filma sadrže i hardcore pornografske scene.

Uloge 
 Sylvia Kristel ... Sylvia / Emmanuelle
 Mia Nygren ... Emmanuelle
 Patrick Bauchau ... Marc
 Deborah Power ... Donna
 Sophie Berger ... Maria
 Marilyn Jess (Dominique Troyes) ... Nadine
 Christian Marquand ... dr. Santano
 Fabrice Luchini ... Oswaldo
 Brinke Stevens ... djevojka iz snova

Izvori

Vanjske veze
 
 

Francuski filmovi
Erotski filmovi